
ПРЕДЛОЖЕНИЕ
ОТ Г-Н ПЕНЧО МИЛКОВ
КМЕТ НА ОБЩИНА РУСЕ

ОТНОСНО: Даване съгласие за кандидатстване по Покана 7 - Поканата за подаване на пълни заявления за проектни идеи, приети от Програмата в контекста на Интегрираната териториална стратегия по Приоритет P4 – Интегриран регион, Специфична цел 5.2 – Насърчаване на интегрираното и приобщаващо социално, икономическо и екологично местно развитие, културата, природното наследство, устойчивия туризъм и сигурността в райони извън градските територии пo Програмата за трансгранично сътрудничество „ИНТЕРРЕГ VI-A Румъния — България 2021-2027 г.“.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,	
На официалния сайт на Програма „Interreg VI-A Румъния - България 2021-2027 г.“
(Програмата) е публикувана състезателна покана за подаване на пълни проектни предложения по Покана 7 - Поканата за подаване на пълни заявления за проектни идеи, приети от Програмата в контекста на Интегрираната териториална стратегия по Приоритет P4 – Интегриран регион.  Община Русе участва с идейна концепция на първа фаза и проектната идея беше одобрена за подаване на пълно проектно предложение ( втора фаза).  Разработено е  проектно предложение „BRAND PRIx - Велосипедни маршрути около природни райони, планиране, ревитализиране, вдъхновяване и преживяване очарованието на колоезденето“ 
с краен срок за подаване 15.07.2026 г.
При одобрение Проектът ще бъде изпълнен в партньорство между Община Русе (Водещ партньор) и Община Кълъраш, Румъния (Партньор 2) Общата стойност на проектното предложение е разпределена между партньорите, както следва:

· За Община Русе: 3.456.075,62 евро, от които 80% от Европейски фонд за регионално развитие, 18% национално съфинансиране и 2% собствено участие нa Община Русе, в размер на 69.121,51 евро; В бюджета недопустими и невъзстановими разходи, не фигурират. При всяка възникване на промяна в естеството на разходите ще бъде изготвено и подадено ново обосновано Предложение до ОбС, с точна сума.

·  За Община Кълъраш: 2.529.606,80 млн. евро
Предвижда се проектът да се изпълнява в рамките на 30 месеца.
В рамките на проектното предложение се предвиждат две инвестиции за Община Русе : Изграждане на велоалея Русе- Николово и ремонт на бившата " Зала на смеха" в Парка на Възрожденците. 
 Развитието на устойчива мобилност изисква безопасна и добре свързана велосипедна инфраструктура със съпътстващи съоръжения, подобряване на трансграничната велосипедна свързаност, мултимодален достъп и добро предлагане на туристически услуги. Това се постига чрез 
1. Изграждане на нова, безопасна велосипедна алея Русе–Николово с дължина около 7.5 км като по-безопасна алтернатива на „Евровело 6“. - Инвестицията е необходима за изграждането на безопасна, непрекъсната и атрактивна велосипедна връзка между съществуващата веломрежа на град Русе (бул. „Липник“, при изхода към бул. „България“) и село Николово и лесопарк „Липник“, като привлекателна алтернатива на отсечката от маршрута EuroVelo 6 между Русе и Сандрово. Новата двупосочна алея с дължина около 7,5 км преминава успоредно на общинския път, като е физически отделена от автомобилното движение там, където това е необходимо (например при пресичането с бъдещата автомагистрала Русе–Велико Търново), и е оборудвана с външно автономно слънчево LED осветление, указателни табели, трайна пътна маркировка, безопасни места за пресичане, видеонаблюдение и зони за отдих край езерото в лесопарк „Липник“, в близост до гребната база.

2. Предвижда се и откриване на Вело инфо център – Планетариум в Русе като безплатен образователен портал. - Градът разполага с емблематична, но недостатъчно използвана общинска сграда в Младежкия парк (кадастрален номер 63427.1.30.7), разположена в едно от най-популярните места за отдих на жителите и ключова атракционна точка за деца, спортни инициативи и туристи. Необходима е инвестиция за обновяване на тази сграда във Вело информационен център - Планетариум, символично начало на маршрута EuroVelo 6 в Русе, който съчетава практични услуги за велосипедисти - защитена зона за почивка,  информационен павилион с интерактивни карти на EuroVelo 6.

В Кълъраш ще бъде извършено функционално обновяване на съществуващата 3.17 км велосипедна инфраструктура и връзката Кълъраш–Кичу, както и модернизация на зоопарка в Кълъраш като основна туристическа атракция. Заедно тези четири инвестиции осигуряват съгласуван, безопасен и атрактивен трансграничен велосипеден продукт, намаляват зависимостта от автомобили, увеличават броя на потребителите на специализирана велосипедна инфраструктура и на посетителите на подкрепените културни и туристически обекти и измеримо превръщат транзитните потоци в по-дълъг престой на туристите в Русе и Кълъраш. 
 Съгласно изискванията за кандидатстване по Програмата е необходимо на етап оценка на административно съответствие и допустимост на проектното предложение да се представи Решение на Общинския съвет, даващо съгласие за кандидатстване с пълен апликационен формуляр, включително набор от задължителни документи като декларации, екологичен анализ за въздействието на проекта и партньорско споразумение по образец от Програмата, подписано от законния представител на Община Русе и законния представител на Община Кълъраш.
Крайния срок за подаване на Проектното предложение е 15.07.2026г чрез електронната система на Програма “Interreg VI-A Румъния — България 2021-2027 г.”- JeMS, По изключение,  Програмата допуска да бъде представено Решението на Общински съвет по време на оценяването. В случай, че настоящото предложение не бъде одобрено, Проекта ще бъде отхвърлен поради недопустимост до кандидатстване по съответната Програма.
Предвид обществената значимост на разглеждания въпрос, определения срок за кандидатстване и възможността за допълнително представяне на изискуемото решение на Общинския съвет и на основание чл. 63, ал. 2,  т. 2 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общинският съвет да вземе следното:


РЕШЕНИЕ:
На основание чл.21, ал.2, във връзка с ал.1, т. 23 от ЗМСМА, Общински съвет - Русе

РЕШИ:
I. Дава съгласие Община Русе да кандидатства, заедно с Община Кълъраш с проектно предложение „BRAND PRIx - Велосипедни маршрути около природни райони, планиране, ревитализиране, вдъхновяване и преживяване очарованието на колоезденето“ по Покана 7 - Поканата за подаване на пълни заявления за проектни идеи, приети от Програмата в контекста на Интегрираната териториална стратегия по Приоритет P4 – Интегриран регион.  Община Русе участва с идейна концепция на първа фаза и проектната идея беше одобрена за подаване на пълно проектно предложение ( втора фаза).  Разработено е  проектно предложение по Програмата за трансгранично сътрудничество “Interreg VI-A Румъния — България 2021-2027 г.“
 II. Дава съгласие Община Русе да осигури необходимия собствен принос по проектно предложение „ BRAND PRIx - Велосипедни маршрути около природни райони, планиране, ревитализиране, вдъхновяване и преживяване очарованието на колоезденето“ който представлява минимум 2% от общо допустимите разходи на Водещия партньор по проекта - Община Русе  в размер на 69.121,51 евро
           III. Дава съгласие Община Русе да осигури както недопустимите разходи, така и невъзстановимите разходи, когато е необходимо, съгласно одобрения бюджет за правилното изпълнение на проекта.
            IV. Дава съгласие Община Русе да осигури временно необходимите средства за финансиране на дейностите по проекта до възстановяването им от Програмата.
V. Упълномощава Кмета на Община Русе да подпише Споразумение за партньорство по проектното предложение с Община Гюргево по образец на Програмата.
VI. Възлага на Кмета на Община Русе да извърши необходимите действия по изпълнение на настоящото решение.

МОТИВИ: За да подкрепи устойчивото развитие на местната икономика и качеството на живот, BRAND PRIx укрепва местните икономики и благосъстоянието на общността в Русе и Кълъраш, като залага на велосипедния туризъм и устойчивите инициативи за стимулиране на икономическия растеж. Проектът включва различни заинтересовани страни от публичния и частния сектор — местен бизнес, семейни хотели, отдаване на велосипеди под наем, кафенета, транспортни възли, здравеопазване, културни институции — в обща онлайн платформа, докато новите атракции като инфо точката на Планетариума стимулират образователния напредък и разкриването на работни места. Ангажирането на младежта чрез предоставяне на велосипеди и образователни програми насърчава здравословния начин на живот и екологичното съзнание, повишавайки жизнеността на общността. Популяризирането на колоезденето сред младите хора, подкрепено от обучения и събития, подобрява качеството на живот чрез активен начин на живот и уважение към природата. Чрез валоризиране (оценяване и развиване) на местните активи — природни ландшафти, исторически обекти и културни традиции — двете общини привличат над 50 000 посетители годишно, генерирайки заетост в туристическия сектор. 
С проектното предложение се цели да се въздейства  цялостно върху 
· насърчаването на подхода за развитие на велотуризма
·  намаляване на автомобилната зависимост, 
· подобряване качеството на въздуха и 
· интегриране с гордост в общността от държави по маршрута Евровело 6, в съответствие с целите на Интегрираната Териториална Стратегия (ITS) за повишаване на икономическата устойчивост и условия за живот.
·  Трансграничната синергия осигурява дългосрочни ползи, създавайки модел за зелен растеж и по-висок жизнен стандарт.

ВНОСИТЕЛ: 
	
ПЕНЧО МИЛКОВ
Кмет на Община Русе

